Dag Johan Haugerud

Dag Johan Haugerud (født 1964) er en norsk forfatter, filmskaper og bibliotekar. Hans film Drømmer fra 2024 vant Gullbjørnen på Filmfestivalen i Berlin 22. februar 2025, som første norske film.

 Bakgrunn og utdannelse 
Haugerud vokste opp i Eidsberg. Han har bibliotekarutdannelse fra Høgskolen i Oslo, mellomfag i filmvitenskap fra Stockholms universitet, teatervitenskap fra Universitetet i Oslo, og har gått forfatterstudiet ved Høgskolen i Telemark, avdeling Bø. 

 Filmkarriere 
 De første filmene 
Han laget flere kortfilmer og novellefilmer før han skrev og regisserte spillefilmen Som du ser meg fra 2012. For filmen vant han klassene beste regi og beste manus under både Amandaprisen 2013 og Kanonprisen 2012, samt klassen beste nyskaper under Kanonprisen. 

 Barn (2019) 
Hans andre spillefilm var Barn fra 2019. For filmen vant han igjen klassene beste regi og beste manus under både Amandaprisen 2020 og Kanonprisen 2019, og selve filmen vant totalt ni Amanda-priser.

 Lyset fra sjokoladefabrikken (2020) 
Novellefilmen Lyset fra sjokoladefabrikken hadde premiere i 2020, og har blitt omtalt som en «filosofisk[---] komedie om musikk og moral.» Dagbladets filmanmelder mente det er «en lavmælt film som like fullt sitrer av aggressivitet og skyldfølelse», og ga den terningkast 5.

 Trilogien Sex Drømmer Kjærlighet (2024) 
I februar 2024 hadde hans tredje spillefilm, Sex norsk kinopremiere. Filmen er den første i filmtrilogien Sex Drømmer Kjærlighet «om seksualitet, lengsel og drømmer på ulike måter i dagens Oslo», alle skrevet og regissert i av Haugerud, og alle med premiere i 2024. De to påfølgende filmene, Drømmer og Kjærlighet, hadde kinopremiere i henholdsvis oktober og desember. NRKs filmanmelder ga Kjærlighet terningkast fem og mente at filmen er «nok et bevis på at Dag Johan Haugerud […] er en av våre fineste filmskapere».

Sex vant tre priser under Filmfestivalen i Berlin i 2024, og fire priser under Amandaprisen 2024 , to av dem til Haugerud selv for regi og manus.. Totalt fikk filmen ti nominasjoner foran Amandaprisutdelingen. På Filmfestivalen i Berlin i februar 2025 vant Drømmer hovedkonkurransens pris for beste film; Gullbjørnen. Foran Amandaprisen 2025 fikk Kjærlighet og Drømmer totalt ti nominasjoner, og Haugerud ble selv nominert for regien til Drømmer og manuset til Kjærlighet.

Filmene tematiserer hvordan eget og andres begjær og lengsler berører og kan forvandler oss, hvor utilstrekkelige vi kan bli når vi skal sette ord på oss selv, og hvordan vi i språket ufrivillig kan underordne oss kategorier og identiteter vi drømmer om å unnslippe.

 Forfatterskap 
Foruten at et par av hans manus er tilgjengelig i trykt form, har Haugerud gitt ut en rekke romaner. I 2016 mottok han P2-lytternes romanpris for romanen Enkle atonale stykker for barn. Da han høsten 2025 ga ut sin femte roman, med tittelen Sjelesorg, fremhevet NRKs litteraturanmelder Haugeruds evne til å skrive dialoger:«Samtalene utspiller seg nærmest som om du skulle hatt en venn ved siden av deg i sofaen, eller snakket med kollegaer i lunsjen.

Det hverdagslige er grunn­tonen i Haugeruds kunstner­skap, dét og spillet mellom mennesker, både det uttalte og det som foregår gjennom blikk og fakter.»

 Bibliografi 

 Romaner 
 1999: Noe med natur (roman), Tiden forlag
 2002: Den som er veldig sterk, må også være veldig snill (roman), Tiden forlag
 2011: Hva jeg betyr (roman), Oktober forlag
 2016: Enkle atonale stykker for barn (roman), Oktober forlag
 2025: Sjelesorg (roman), Oktober forlag

 Manus 
 En pike går i land – teatermanus
 Som du ser meg – filmmanus, Oktober 2014

 Filmografi 
1998: 16 levende klisjeer (kortfilm)
1999: Fancine (kortfilm)
2000: Utukt (kortfilm, en del av antologifilmen De 7 dødssyndene)
2001: Clinton the musikal (kortfilm – 4 minutter)
2002: Lust (kortfilm, en del av antologifilmen Courts mais Gay: Tome 4)
2003: Mot huset (kortfilm, 10 minutter, produsert av Medieoperatørene)
2005: Thomas Hylland Eriksen og historien om Origamijenta (novellefilm – 51 minutter)
2006: Trøbbel (kortfilm, en del av antologifilmen Ekko av Ibsen – 28 minutter)
2012: Som du ser meg (spillefilm)
2014: Det er meg du vil ha (novellefilm – 53 minutter)
2019: Barn (spillefilm)
2020: Lyset fra sjokoladefabrikken (novellefilm – 65 minutter)
2024: Sex (spillefilm i trilogien Sex Drømmer Kjærlighet)
2024: Kjærlighet (spillefilm i trilogien Sex Drømmer Kjærlighet)
2024: Drømmer (spillefilm i trilogien Sex Drømmer Kjærlighet)

 Priser 
 Gullstolen 2001 for Utukt
 Filmkritikerprisen 2013 for Som du ser meg
 Kanonprisen 2013 i klassen beste regi for Som du ser meg
 Kanonprisen 2013 i klassen beste manus for Som du ser meg
 Kanonprisen 2013 i klassen nyskapningsprisen for Som du ser meg'
 Amandaprisen 2013 i klassen beste regi for Som du ser meg Amandaprisen 2013 i klassen beste manus for Som du ser meg P2-lytternes romanpris 2016 for Enkle atonale stykker for barn Kanonprisen 2019 i klassen beste regi for Barn Kanonprisen 2019 i klassen beste manus for Barn Amandaprisen 2020 i klassen beste regi for Barn Amandaprisen 2020 i klassen beste manus for Barn Nordisk Råds filmpris 2020 for Barn Amandaprisen 2024 i klassen beste regi for Sex Amandaprisen 2024 i klassen beste manus for Sex Nordisk Råds filmpris 2024 for Sex Gullbjørnen på Filmfestivalen i Berlin 2025 for Drømmer FIPRESCIs filmkritikerpris på Filmfestivalen i Berlin 2025 for Drømmer Fagprisen Prize of the Guild of German Arthouse cinemas på Filmfestivalen i Berlin 2025 for Drømmer Nominert til Amandaprisen 2025 i klassen beste regi for Drømmer Nominert til Amandaprisen 2025 i klassen beste filmmanus for Kjærlighet Nominert til Nordisk Råds Filmpris 2025 for Drømmer'' 

 Referanser 

 Eksterne lenker 


 Dag Johan Haugerud i NRK Forfatter
 Dag Johan Haugerud i Aftenposten Alex
 Om filmen Origamijenta 


Kategori:Norske romanforfattere
Kategori:Personer fra Eidsberg kommune
Kategori:Norske filmregissører
Kategori:Norske dramatikere
Kategori:Norske bibliotekarer
Kategori:Vinnere av Kanonprisen
Kategori:Amandaprisen 2013
Kategori:Amandaprisen 2020
Kategori:Amandaprisen 2024
Kategori:Amanda for beste filmmanus
Kategori:Amanda for beste regi
Kategori:Vinnere av P2-lytternes romanpris
Kategori:Vinnere av Nordisk råds filmpris